The Sunday Times of Malta tikkwota lill-Ministru il-ġdid li taħtu jaqa il-korp tal-pulizija Carmelo Abela, li qal li hu kalm u mhux dgħajjef hekk kif ta kelma li jsolvi il-problemi li hemm fil-korp. Din il-gazzetta tirraporta ukoll dak li qal iċ-chairman tal-kumpanija Corinthia Alfred Pisani, fejn qal li il-politiċi u n-negozjanti għandhom jieħdu miżuri biex minflok Malta tibqa tħares lejn l-ammonti ta’ nies fil-qasam turistiku, għandha timxi lejn kwalità għolja. U ritratt separat juri lil Princep mis-Saudi, multi billjunarju li ilbieraħ inħatar bħala kumpann Ononorarju tal-ordni Nazzjonali tal-Mertu waqt iċ-ċerimonja ta’ unur ta’ Jum ir-Repubblika. The Malta Independent on Sunday tgħid li il-persuna li għadda ir-recording tat-telefonati bejn il-kuntistabli Paul Sheehan u l-control room tal-pulzija mhux protett bl-att tal-Whitleblower. Rapport ieħor jgħid li l-kummissarju il-ġdid tal-Pulizija Michael Cassar kien diġa ġie offrut il-kariga ta’ Kummissarju f’Lulju li għadda iżda dak iż-żmien, ma kienx aċċettaha. Din il-gazzetta tfakkar l-40 sena anniversarju mil-kisba tar-Repubblika b’ritratt li juri lill-Prim Ministru Joseph Muscat fuq id-diace waqt li kien qed jingħata salut nazzjonali. Maltatoday turi email mibgħut mill-mara ta’ George Farrugia, li s-sena l-oħra ngħata l-proklama fuq l-iskandlu tax-xiri taż-żejt, li kienet responsabbli minn dokumenti tal-kumpanija sigrieta ta’ żewġha Aikon Ltd. Din il-gazzetta tgħid li din hija xhieda ewlenija f’dan l-iskandlu iżda qatt ma ġiet interrogata mill-pulizija. Rapport ieħor jirreferi għad-diskors li sar ilbieraħ mill-President Marie Louise Coleiro Preca li fost oħrajn qalet li l-poplu għandu jikkonsidra demokrazija li tista’ tgħati spazju għall-proċess sekulari u diversita’ reliġjuża. Mument bit-titlu Top Secret tgħid li Il-gvern qed jaħbi li l-proġett tal-monorail hu miftiehem maċ-Ċiniżi hekk kif tiżvela kontenut mid-dokument sigriet li l-Gvern ffirma mal-Gvern Ċiniż f’Lulju li għadda u tgħid li żasmmu moħbi b’kunidzzjoni maqbila mal-awtoritajiet Ċiniż. Torċa tiddedika il-faċċata kollha għall-anniversarju tal-40 sena mill-kisba tar-Repubblika. Tirreferi għad-diskors tal-President li fost l-oħrajn wissiet kontra il-prekarjat kif ukoll tagħmel ritratt tal-proġettazzjoni li sar fuq il-Palazz tal-president ilbieraħ li jinkwadra lill-Presidenti kollha li kellha Malta bħala Repubblika. Kullħadd tgħid li l-Ministru il-Gdid għall-Intern u s-Sigurtà Nazzjonali Carmelo Abela qal li huwa kruċjali li jkun hemm fiduċja reċiproka f’dawn iż-żewġ oqsma ta’ servizz għaċ-ċittadin. Stejjer oħra li jkomplu fil-paġni ta’ ġewwa jinkludu l-iffirmar tal-ftehim bejn il-gvern Shangai Electric Power u l-Enemalta, tgħid ukoll li l-membru parlamentari Nazzjonalista Ryan Callus skond il-gazzetta jippreżenta lilu nnifsu bħala wiċċ ġdid tal-PN kien parti integrali taħt il-Gvern preċedenti billi kien jaħdem fis-segretarjat Privat tal-Ministeru tal-Affarijiet Barranin. Hu rrapurtat ukoll li l-eks ministru tal-finanzi Tonio Fenech kien infurmat mis-segretarju privat Noel Borg Hedley dwar iċ-ċekkijiet li kien jirċievi dwar attivitajiet politiċi tiegħu. Illum tgħid li l-Ministru Owen Bonniċi, li fl-aħħar jiem żdied ix-xandir pubbliku mal-portafoll tiegħu, qal li m’għandux problema jaħdem ma Anton Attard u Lou Bondi. Din il-gazzetta tinnota li waqt il-programm Xarabank ta’ nhar il-Ġimgħa, il-viċi kap tal-Partit Nazzjonalista u Jeffrey Pulliċino Orlando ma rreferewx għall-eks Chief of Staff tal-Ministru Manwel Mallia, Silvio Scerri. Ritratt separat ifakkar ukoll l-40 sena ta’ Malta Repubblika.